CELEX: C2007/283/32
Language: da
Date: 2007-11-24 00:00:00
Title: Sag C-418/07: Anmodning om præjudiciel afgørelse indgivet af Conseil d'État (Frankrig) den 12. september 2007 — Société Papillon mod Ministère du budget, des comptes publics et de la fonction public

24.11.2007   
            
            
               DA
            
            
               Den Europæiske Unions Tidende
            
            
               C 283/18
            
         Anmodning om præjudiciel afgørelse indgivet af Conseil d'État (Frankrig) den 12. september 2007 — Société Papillon mod Ministère du budget, des comptes publics et de la fonction public
   (Sag C-418/07)
   (2007/C 283/32)
   Processprog: fransk
   Den forelæggende ret
   Conseil d'État
   Parter i hovedsagen
   
      Sagsøger: Société Papillon
   
      Sagsøgt: Ministère du budget, des comptes publics et de la fonction public
   Præjudicielle spørgsmål
   
               1)
            
            
               I det omfang den skattefordel, som følger af ordningen for »skattemæssig integration«, har betydning for beskatningen af moderselskabet i gruppen, som kan modregne fortjeneste og tab, som er realiseret af samtlige selskaber i den integrerede gruppe og således benytte sig af, at interne transaktioner i gruppen skattemæssigt neutraliseres, indebærer den omstændighed, at det i henhold til ordningen i artikel 223 A ff. i den franske skattelov ikke er muligt at inkludere et datter-datterselskab af moderselskabet i en gruppe, som skattemæssigt er integreret, når dette datter-datterselskab ejes via et datterselskab, som er etableret i en anden medlemsstat i Fællesskabet, men ikke udøver nogen virksomhed i Frankrig, og derfor ikke er pålagt fransk selskabsskat og således ikke selv kan være en del af gruppen, at der foreligger en restriktion for den frie etableringsret som følge af de skattemæssige konsekvenser, som er forbundet med det af moderselskabet trufne valg om at eje et datter-datterselskab via et fransk datterselskab eller snarere via et datterselskab etableret i en anden medlemsstat?
            
         
               2)
            
            
               Såfremt spørgsmål nr. 1 besvares bekræftende: Kan en sådan restriktion begrundes med enten nødvendigheden af at bevare sammenhængen i ordningen om »skattemæssig integration«, herunder navnlig mekanismerne for skattemæssig neutralisering af interne transaktioner i gruppen, når henses til konsekvenserne ved en ordning, hvorefter et datterselskab etableret i en anden medlemsstat skal anses for at tilhøre gruppen alene på grund af det indirekte ejerskab af datterdatterselskabet, mens datterselskabet i øvrigt er udelukket fra at anvende gruppeordningen, idet det ikke henhører under det franske skattesystem, eller begrundes med noget andet tvingende alment hensyn?